----

----

I Akty, ktorých uverejnenie je povinné

----

NARIADENIE KOMISIE (ES) č. 1258/2006

z 22. augusta 2006,

ktorým sa určujú paušálne dovozné hodnoty na určovanie vstupných cien určitých druhov ovocia a zeleniny

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na nariadenie Komisie (ES) č. 3223/94 z 21. decembra 1994 o uplatňovaní režimu dovozu ovocia a zeleniny (1), najmä na jeho článok 4 ods. 1,

keďže:

PRIJALA TOTO NARIADENIE:

Článok 1

Paušálne dovozné hodnoty uvedené v článku 4 nariadenia (ES) č. 3223/94 sú stanovené podľa údajov uvedených v tabuľke prílohy.

Článok 2

Toto nariadenie nadobúda účinnosť 23. augusta 2006.

Toto nariadenie je záväzné v celom rozsahu a priamo uplatniteľné vo všetkých členských štátoch.

V Bruseli 22. augusta 2006

Za Komisiu

Jean-Luc DEMARTY

generálny riaditeľ pre poľnohospodárstvo a rozvoj vidieka

----

(1)Ú. v. ES L 337, 24.12.1994, s. 66. Nariadenie naposledy zmenené a doplnené nariadením (ES) č. 386/2005 (Ú. v. EÚ L 62, 9.3.2005, s. 3).

----

PRÍLOHA

k nariadeniu Komisie z 22. augusta 2006, ktorým sa určujú paušálne dovozné hodnoty na určovanie vstupných cien určitých druhov ovocia a zeleniny

----

(1)  Nomenklatúra krajín podľa nariadenia Komisie (ES) č. 750/2005 (Ú. v. EÚ L 126, 19.5.2005, s. 12). Kód „999“ označuje „iné miesto pôvodu“.

----

----

NARIADENIE KOMISIE (ES) č. 1259/2006

z 11. augusta 2006,

ktorým sa mení a dopĺňa nariadenie Rady (ES) č. 51/2006, pokiaľ ide o obmedzenia úlovku zo zásob tresky nórskej v zónach IIa (vody ES), IIIa a IV (vody ES) Medzinárodnej rady pre výskum morí (ICES)

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na nariadenie Rady (ES) č. 51/2006 z 22. decembra 2005, ktorým sa na rok 2006 stanovujú rybolovné možnosti a súvisiace podmienky pre určité zásoby rýb a skupiny zásob rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov (1), a najmä na jeho článok 5 ods. 7,

keďže:

PRIJALA TOTO NARIADENIE:

Článok 1

Príloha IA k nariadeniu (ES) č. 51/2006 sa mení a dopĺňa v súlade s prílohou k tomuto nariadeniu.

Článok 2

Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch.

V Bruseli 11. augusta 2006

Za Komisiu

Joe BORG

člen Komisie

----

(1)Ú. v. EÚ L 16, 20.1.2006, s. 1. Nariadenie naposledy zmenené a doplnené nariadením (ES) č. 941/2006 (Ú. v. EÚ L 173, 27.6.2006, s. 1).

----

PRÍLOHA

Príloha IA k nariadeniu (ES) č. 51/2006 sa mení a dopĺňa takto:

Údaje o zásobách tresky nórskej v zónach IIa (vody ES), IIIa a IV (vody ES) sa nahrádzajú takto:

----

(1)  Túto kvótu možno loviť v časti VIa severne od 56°30′ s. š.“

----

II Akty, ktorých uverejnenie nie je povinné

Komisia

----

ROZHODNUTIE KOMISIE

zo 17. augusta 2006

o financovaní výdavkov na informatickú pomoc a komunikačné činnosti v oblasti zdravia a starostlivosti o zvieratá na rok 2006

(2006/575/ES)

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho články 17, 37 a 37a,

keďže:

ROZHODLA TAKTO:

Článok 1

Traces

Údržba, aktualizácia a vývoj systému Traces uvedeného v rozhodnutí 2004/292/ES sa povoľuje za tieto čiastky a na tieto účely:

Článok 2

Systém oznamovania chorôb zvierat

Údržba systému oznamovania uvedeného v rozhodnutí 2005/176/ES sa povoľuje za čiastku 200 000 EUR.

Článok 3

Podávanie informácií v oblasti starostlivosti o zvieratá

1.   Štúdia zameraná na vývoj informačných a komunikačných technológií v súvislosti so satelitným navigačným vybavením umožňujúcim zlepšenie účinnosti úradných kontrol v oblasti starostlivosti o zvieratá sa povoľuje za čiastku 200 000 EUR.

2.   Podávanie informácií Komisiou spotrebiteľom, pokiaľ ide o právne predpisy Spoločenstva v oblasti ochrany zvierat, sa povoľuje za čiastku 240 000 EUR.

3.   Podávanie informácií Komisiou jej obchodným partnerom, pokiaľ ide o vývoj právnych predpisov Spoločenstva v oblasti ochrany zvierat, sa povoľuje za čiastku 230 000 EUR.

Článok 4

Postup verejného obstarávania

Výber zmluvných partnerov sa uskutoční na základe verejných súťaží vyhlásených na jeseň 2006.

V Bruseli 17. augusta 2006

Za Komisiu

Markos KYPRIANOU

člen Komisie

----

(1)Ú. v. ES L 224, 18.8.1990, s. 19. Rozhodnutie naposledy zmenené a doplnené rozhodnutím 2006/53/ES (Ú. v. EÚ L 29, 2.2.2006, s. 37).

(2)Ú. v. ES L 94, 31.3.2004, s. 63. Rozhodnutie naposledy zmenené a doplnené rozhodnutím 2005/515/ES (Ú. v. EÚ L 187, 19.7.2005, s. 29).

(3)Ú. v. ES L 378, 31.12.1982, s. 58. Smernica naposledy zmenená a doplnená rozhodnutím Komisie 2004/216/ES (Ú. v. EÚ L 67, 5.3.2004, s. 27).

(4)Ú. v. EÚ L 59, 5.3.2005, s. 40.

(5)Ú. v. EÚ L 206, 9.8.2005, s. 22.

(6)Ú. v. EÚ L 3, 5.1.2005, s. 1.

----

----

ODPORÚČANIE KOMISIE

zo 17. augusta 2006

o prítomnosti deoxynivalenolu, zearalenónu, ochratoxínu A, T-2 a HT-2 a fumonizínov vo výrobkoch určených na krmivo pre zvieratá

(Text s významom pre EHP)

(2006/576/ES)

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva, a najmä na druhú zarážku jej článku 211,

keďže:

TÝMTO ODPORÚČA:

1.   Členské štáty by s aktívnym zapojením sa krminárskych podnikateľských subjektov mali posilniť monitorovanie prítomnosti deoxynivalenolu, zearalenónu, ochratoxínu A a fumonizínu B1 + B2, toxínov T-2 a HT-2 v obilninách a obilninových výrobkoch určených na krmivo pre zvieratá a kŕmnu zmes.

2.   Členské štáty by mali zaistiť, aby boli vzorky zároveň podrobené analýze prítomnosti deoxynivalenolu, zearalenónu, ochratoxínu A, fumonizínu B1 + B2 a toxínov T-2 a HT-2 s cieľom zhodnotiť rozsah spoločného výskytu.

3.   Členské štáty by mali venovať mimoriadnu pozornosť prítomnosti týchto mykotoxínov vo vedľajších výrobkoch alebo spoluvýrobkoch výroby potravín určených na krmivo pre zvieratá.

4.   Členské štáty by mali zaistiť pravidelné poskytovanie analytických výsledkov Komisii na účely ich zhromaždenia v jednej databáze.

5.   Členské štáty by mali zaistiť, aby boli smerodajné hodnoty uvedené v prílohe uplatňované pri posudzovaní prijateľnosti kŕmnych zmesí a obilnín a obilninových výrobkov na krmivo pre zvieratá. Pokiaľ ide o fumonizín B1 + B2, členské štáty by mali uplatňovať tieto smerodajné hodnoty od 1. októbra 2007.

6.   Členské štáty by mali najmä zaistiť, aby krminárske podnikateľské subjekty používali vo svojich systémoch založených na analýze rizika a kritických kontrolných bodoch (HACCP) (9) smerodajné hodnoty uvedené v bode 5 s cieľom stanoviť kritické limity v kritických kontrolných bodoch, ktoré oddeľujú prijateľnosť od neprijateľnosti, na prevenciu, vylúčenie alebo zníženie zistených nebezpečenstiev.

Pri uplatňovaní týchto smerodajných hodnôt by členské štáty mali zohľadniť skutočnosť, že smerodajné hodnoty pre obilniny a obilninové výrobky sú stanovené pre najviac tolerantné druhy zvierat, a preto sa majú považovať za horné smerodajné hodnoty.

V prípade krmiva pre citlivejšie zvieratá by členské štáty mali zaistiť, aby výrobcovia krmív uplatňovali v prípade obilnín a obilninových výrobkov nižšie smerodajné hodnoty, ktoré zohľadňujú citlivosť jednotlivých druhov zvierat a umožňujú dodržať smerodajné hodnoty stanovené pre kŕmne zmesi pre tieto druhy zvierat.

V Bruseli 17. augusta 2006

Za Komisiu

Markos KYPRIANOU

člen Komisie

----

(1)  Vedecká skupina pre kontaminované látky v potravinovom reťazci Európskeho úradu pre bezpečnosť potravín (EÚBP) prijala na žiadosť Komisie 2. júna 2004 stanovisko týkajúce sa deoxynivalenolu ako nežiaducej látky v krmivách pre zvieratá:

http://www.efsa.europa.eu/etc/medialib/efsa/science/contam/contam_opinions/478.Par.0005.File.dat/opinion05_contam_ej73_deoxynivalenol_v2_en1.pdf

(2)  Vedecká skupina pre kontaminované látky v potravinovom reťazci Európskeho úradu pre bezpečnosť potravín (EÚBP) prijala na žiadosť Komisie 28. júla 2004 stanovisko týkajúce sa zearalenónu ako nežiaducej látky v krmivách pre zvieratá:

http://www.efsa.europa.eu/etc/medialib/efsa/science/contam/contam_opinions/527.Par.0004.File.dat/opinion_contam06_ej89_zearalenone_v3_en1.pdf

(3)  Vedecká skupina pre kontaminované látky v potravinovom reťazci Európskeho úradu pre bezpečnosť potravín (EÚBP) prijala na žiadosť Komisie 22. septembra 2004 stanovisko týkajúce sa ochratoxínu ako nežiaducej látky v krmivách pre zvieratá:

http://www.efsa.europa.eu/etc/medialib/efsa/science/contam/contam_opinions/645.Par.0001.File.dat/opinion_contam09_ej101_ochratoxina_en1.pdf

(4)  Vedecká skupina pre kontaminované látky v potravinovom reťazci Európskeho úradu pre bezpečnosť potravín (EÚBP) prijala na žiadosť Komisie 22. júna 2005 stanovisko týkajúce sa fumonizínov ako nežiaducej látky v krmivách pre zvieratá:

http://www.efsa.europa.eu/etc/medialib/efsa/science/contam/contam_opinions/1037.Par.0001.File.dat/contam_op_ej235_fumonisins_en1.pdf

(5)  Odporúčanie Komisie 2002/214/ES z 12. marca 2002 o koordinovanom programe kontroly v oblasti výživy zvierat na rok 2002 v súlade so smernicou Rady 95/53/ES (Ú. v. ES L 70, 13.3.2002, s. 20).

(6)  Odporúčanie Komisie 2004/163/ES zo 17. februára 2004 o koordinovanom programe kontroly v oblasti výživy zvierat na rok 2004 v súlade so smernicou Rady 95/53/ES (Ú. v. EÚ L 52, 21.2.2004, s. 70).

(7)  Odporúčanie Komisie 2005/187/ES z 2. marca 2005 o koordinovanom programe kontroly v oblasti výživy zvierat na rok 2005 v súlade so smernicou Rady 95/53/ES (Ú. v. EÚ L 62, 9.3.2005, s. 22).

(8)Ú. v. EÚ L 143, 7.6.2005, s. 3.

(9)  Nariadenie Európskeho parlamentu a Rady (ES) č. 183/2005 (Ú. v. EÚ L 35, 8.2.2005, s. 1).

----

PRÍLOHA

SMERODAJNÉ HODNOTY

----

(1)  Mimoriadnu pozornosť treba venovať tomu, aby použitie obilnín a obilninových výrobkov v dennej kŕmnej dávke, ktoré sa zvieratám podávajú priamo, neviedlo k vystaveniu zvierat vyššej úrovni mykotoxínov, ako sú príslušné úrovne vystavenia v prípade, keď sú v dennej dávke použité iba kompletné krmivá.

(2)  Výraz „obilniny a obilninové výrobky“ zahŕňa nielen kŕmne suroviny uvedené v bode 1 „zrná obilnín, výrobky a vedľajšie výrobky z nich“ neúplného zoznamu hlavných kŕmnych surovín v časti B prílohy k smernici Rady 96/25/ES z 29. apríla 1996 o obehu kŕmnych surovín (Ú. v. ES L 125, 23.5.1996, s. 35), ale aj iné kŕmne suroviny získané z obilnín, najmä krmivá a objemové krmivá z obilnín.

(3)  Výraz „kukurica a výrobky z kukurice“ zahŕňa nielen kŕmne suroviny získané z kukurice uvedené v bode 1 „zrná obilnín, výrobky a vedľajšie výrobky z nich“ neúplného zoznamu hlavných kŕmnych surovín uvedených v časti B prílohy k smernici 96/25/ES, ale aj iné kŕmne suroviny získané z obilnín, najmä krmivá a objemové krmivá z obilnín.

----

----

ROZHODNUTIE KOMISIE

z 22. augusta 2006,

o určitých ochranných opatreniach proti katarálnej horúčke oviec (modrý jazyk)

[oznámené pod číslom K(2006) 3849]

(Text s významom pre EHP)

(2006/577/ES)

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (1), a najmä na jej článok 10 ods. 4,

keďže:

PRIJALA TOTO ROZHODNUTIE:

Článok 1

1.   Členské štáty uvedené v prílohe ustanovujú zákaz premiestňovania živých zvierat druhov náchylných na katarálnu horúčku oviec (modrý jazyk) a ich spermy, vajíčok a embryí, ktoré boli v období od 1. mája 2006 získané z oblastí uvedených v prílohe alebo boli v týchto oblastiach vyprodukované, do iných častí Spoločenstva alebo do tretích krajín.

2.   Členské štáty udeľujú zo zákazu uvedeného v odseku 1 výnimky uvedené v článkoch 4 a 6 rozhodnutia 2005/393/ES.

3.   Ak je to vzhľadom na entomologickú, ekologickú, geografickú, meteorologickú a epidemiologickú situáciu potrebné, príslušné členské štáty vykonávajú doplňujúce vyšetrenia mimo oblastí uvedených v prílohe.

Príslušné členské štáty naďalej uplatňujú všetky náležité opatrenia, ktoré už prijali.

Príslušné členské štáty takéto opatrenia preskúmajú na základe výsledkov uvedených vyšetrení a môžu uplatňovať dodatočné náležité opatrenia.

Článok 2

Členské štáty zmenia opatrenia, ktorými sa riadi obchodovanie tak, aby boli v súlade s týmto rozhodnutím a uvedené opatrenia uverejnia. Bezodkladne o nich informujú Komisiu.

Článok 3

Toto rozhodnutie je určené členským štátom.

V Bruseli 22. augusta 2006

Za Komisiu

Markos KYPRIANOU

člen Komisie

----

(1)Ú. v. ES L 224, 18.8.1990, s. 29. Smernica naposledy zmenená a doplnená smernicou Európskeho parlamentu a Rady 2002/33/ES (Ú. v. ES L 315, 19.11.2002, s. 14).

(2)Ú. v. ES L 327, 22.12.2000, s. 74.

(3)Ú. v. EÚ L 130, 24.5.2005, s. 22. Rozhodnutie naposledy zmenené a doplnené rozhodnutím 2006/572/ES (Ú. v. EÚ L 227, 19.8.2006, s. 60).

----

PRÍLOHA

BELGICKO:

NEMECKO:

Nordrhein-Westfalen

Rheinland-Pfalz

Saarland

Hessen

LUXEMBURSKO:

celé územie

HOLANDSKO:

oblasti 9 až 20 vymedzené v systéme hlásenia chorôb (Animal Disease Notification System – ADNS).

----

Korigendá

----

Korigendum k nariadeniu Rady (EHS) č. 3911/92 z 9. decembra 1992 o vývoze tovaru kultúrneho charakteru

(Úradný vestník Európskych spoločenstiev L 395 z 31. decembra 1992)

(Mimoriadne vydanie Úradného vestníka Európskej únie, kapitola 02/zv. 04, s. 307)

namiesto:

„... zákonnom alebo definitívnom ...“

má byť:

„... zákonnom a definitívnom ...“.

namiesto:

„... ktorý je príslušný na základe ustanovení dvoch zarážok prvého pododseku ...“

má byť:

„... ktorý je príslušný podľa prvého pododseku prvej a druhej zarážky ...“.

namiesto:

„... Stanovisko sa zaznamená v zápise. Okrem toho má každý členský štát právo zaznamenať do zápisu svoje stanovisko. Komisia prijme posledné stanovisko vyjadrené výborom ...“

má byť:

„... Stanovisko sa zaznamená v zápise; okrem toho každý členský štát má právo žiadať, aby jeho stanovisko bolo zaznamenané do zápisu. Komisia prihliada v najväčšej možnej miere na stanovisko zaujaté výborom ...“.

namiesto:

„... Komisia prijme posledné stanovisko vyjadrené výborom ...“

má byť:

„... Komisia prihliada v najväčšej možnej miere na stanovisko zaujaté výborom ...“.

namiesto:

„... ich príslušnými doskami a pôvodnými výveskami ...“

má byť:

„... ich príslušnými štočkami a originály plagátov ...“;

namiesto:

„v kategórii 1 ...“

má byť:

„v kategórii A.1 ...“.

namiesto:

„... Prvotlače ...“

má byť:

„... Inkunábuly ...“.

----

----

Korigendum k smernici Rady 93/7/ES z 15. marca 1993 o navrátení predmetov kultúrnej hodnoty nezákonne vyvezených z územia členského štátu

(Úradný vestník Európskych spoločenstiev L 74 z 27. marca 1993)

(Mimoriadne vydanie Úradného vestníka Európskej únie, kapitola 02/zv. 04, s. 399)

V prílohe:

----

----

Korigendum k smernici Rady 95/7/ES z 10. apríla 1995, ktorou sa mení a dopĺňa smernica 77/388/EHS a zavádzajú sa nové zjednodušujúce opatrenia pre daň z pridanej hodnoty – rozsah určitých výnimiek a praktické postupy pri ich uplatňovaní

(Úradný vestník Európskych spoločenstiev L 102 z 5. mája 1995)

(Mimoriadne vydanie Úradného vestníka Európske únie, kapitola 09/zv. 01, s. 274)

V celej smernici:

namiesto:

„... zdaňovaná suma ...“ (vo všetkých gramatických tvaroch)

má byť:

„... základ dane ...“ (v príslušnom gramatickom tvare);

namiesto:

„... zdaniteľná suma ...“ (vo všetkých gramatických tvaroch)

má byť:

„... základ dane ...“ (v príslušnom gramatickom tvare);

namiesto:

„... osoba podliehajúca dani ...“ (vo všetkých gramatických tvaroch)

má byť:

„... zdaniteľná osoba ...“ (v príslušnom gramatickom tvare);

namiesto:

„... osoba povinná platiť daň ...“ (vo všetkých gramatických tvaroch)

má byť:

„... daňový dlžník ...“ (v príslušnom gramatickom tvare);

namiesto:

„... osoba povinná zaplatiť daň ...“ (vo všetkých gramatických tvaroch)

má byť:

„... daňový dlžník ...“ (v príslušnom gramatickom tvare).

----